CELEX: 62019CN0347
Language: hu
Date: 2019-04-30 00:00:00
Title: C-347/19. sz. ügy: 2019.április 30-án benyújtott kereset — Európai Bizottság kontra Spanyol Királyság

15.7.2019   
            
            
               HU
            
            
               Az Európai Unió Hivatalos Lapja
            
            
               C 238/10
            
         
      2019.április 30-án benyújtott kereset — Európai Bizottság kontra Spanyol Királyság
      (C-347/19. sz. ügy)
      (2019/C 238/13)
      Az eljárás nyelve: spanyol
      
         Felek
      
      
         Felperes: Európai Bizottság (képviselők: Talabér-Ritz K. és S. Pardo Quintillán meghatalmazottak)
      
         Alperes: Spanyol Királyság
      
         Kereseti kérelmek
      
      Bizottság azt kéri, hogy a Bíróság
      
                  —
               
               
                  az Európai Unió Működéséről szóló Szerződés 258. cikke alapján állapítsa meg, hogy a Spanyol Királyság, mivel nem fogadott el az energiahatékonyságról, a 2009/125/EK és a 2010/30/EU irányelv módosításáról, valamint a 2004/8/EK és a 2006/32/EK irányelv hatályon kívül helyezéséről szóló 2012. október 25-i 2012/27/EU európai parlamenti és tanácsi irányelv (1) 9. cikkének (3) bekezdése szerinti, az épületek fűtésével, hűtésével vagy melegvízellátásával kapcsolatos egyedi fogyasztásmérők felszerelésére vonatkozó nemzeti szabályokat, nem teljesítette a 2012/27/EU irányelvből eredő kötelezettségeit;
               
            
                  —
               
               
                  a Spanyol Királyságot kötelezze a költségek viselésére.
               
            
         Jogalapok és fontosabb érvek
      
      A Bizottság úgy véli, hogy a Spanyol Királyság nem fogadta el a 2012/27/EU irányelv 9. cikkének (3) bekezdése szerinti, az épületek fűtésével, hűtésével vagy melegvízellátásával kapcsolatos egyedi fogyasztásmérők felszerelésére vonatkozó nemzeti szabályokat.
      
         (1)  HL 2012. L 315., 1. o.